પૂજા ના પંડાલ અને મૂર્તિ તથા તેની થીમ ની રૂપરેખા માટેની પૂર્વતૈયારી મહિનાઓ પહેલેથી થવા માંડે છે. પંડાલ માટે કાપડ, લાકડા, વાંસ, કાગળ, કાંચ ની બોતલો અને ઘડા જેવા વિવિધ પદાર્થો નો અને ઘણી વખત દીવાસળીઓ જેવી કલ્પી ન શકાય તેવી વસ્તુઓ નો કલાત્મક રૂપે ઉપયોગ કરવા માં આવે છે. શ્રેષ્ઠ પંડાલ માટે હરીફાઈ પણ યોજવામાં આવે છે. દુર્ગા અને તેના સંતાનો- કાર્તિક, ગણેશ, સરસ્વતી, લક્ષ્મી તથા મહિસાસુર ની પ્રતિમાઓ મુખ્યત્વે કલકત્તા ના ઉત્તરીય વિસ્તાર માં આવેલા કુમારટોલી અને બીજા વિસ્તારોમાં બનાવવામાં આવે છે. આ અદભૂત કલાત્મક પ્રતિમાઓ નું સર્જન સમગ્ર વર્ષ દરમ્યાન ચાલતું રહે છે.આજકાલ, ચિત્રકલા અને શિલ્પકલા ના ક્ષેત્ર ના નામાંકિત કલાકારો પણ આ રચનાત્મક કાર્ય માં જોડાયા છે.